Ir-Regolament tal-Kummissjoni (KE) Nru 2081/2003
tas-27 ta' Novembru 2003
dwar in-nomenklatura ta' pajjiżi u territorji għall-istatistika tal-kummerċ barrani tal-Komunità u l-istatistika tal-kummerċ bejn l-Istati Membri
(Test b'relevanza għall-ŻEE)
IL-KUMMISSJONI TAL-KOMUNITAJIET EWROPEJ
Wara li kunsidrat it-Trattat li jistabbilixxi l-Komunitajiet Ewropej,
Wara li kunsidrat ir-Regolament tal-Kunsill (KE) Nru. 1172/95 tat-22 ta' Mejju 1995 rigward il-kummerċ tal-merkanzija bejn il-Komunità u l-Istati Membri u pajjiżi li m'humiex membri [1], hekk kif emendat mir-Regolament (KE) Nru. 374/98 [2], u partikolarment l-Artikolu 9 tiegħu,
billi:
(1) Ir-Regolament tal-Kummissjoni (KE) Nru. 1779/2002 tal-4 ta' Ottubru 2002 dwar in- nomenklatura ta' pajjiżi u territorji għall-istatistiċi tal-kummerċ barrani tal-Komunità u statistiċi tal-kummerċ bejn l-Istati Membri [3] stabbiliet il-versjoni valida nhar l-1 ta' Jannar 2003.
(2) Il-kodifikazzjoni alfabetika ta' pajjiżi u territorji huwa bażat fuq l-ISO alpha 2 ta' livell stabbilit, sakemm huwa kumpatibbli mat-talbiet tal-leġislazzjoni tal-Komunità.
(3) Bidliet li jaffettwaw ftit kodiċi jagħmluha neċessarju li tkun elaborata versjoni ġdida tan- nomenklatura.
(4) Madankollu huwa tajjeb li jkun previst perjodu transitorju biex ċerti Stati Membri jitħallew jadattaw għall-emendi magħmulha; huwa essenzali, għar-raġunijiet ta' simplifikazzjoni, li dan il-perjodu transitorju jintemm meta d-dispożizzjonijiet li jirrevedu r-regoli dwar id-Dokument Uniku Amministrattiv jiġu fis-seħħ.
(5) Il-miżuri previsti f'dan ir-Regolament huma skond l-opinjoni tal-Kumitat ta' l-Istatistiċi rigward il-kummerċ tal-merkanzija ma' pajjiżi li m'humiex membri,
ADOTTAT DAN IR-REGOLAMENT:
Artikolu 1
Il-versjoni valida mill-1 ta' Jannar 2004 tan- nomenklatura ta' pajjiżi u territorji għall-istatistiċi tal-kummerċ barrani tal-Komunità u statistiċi tal-kummerċ bejn l-Istati Membri hija stabbilita f'dan l-Anness.
Artikolu 2
Dan ir-Regolament għandu jidħol fis-seħħ nhar l-1 ta' Jannar 2004.
Madankollu, l-Istati Membri jistgħu jagħmlu użu mill-kodiċi numeriċi tat-tlett ċifri, li jidhru wkoll fl-Anness ta' dan ir-Regolament, sakemm id-dispożizzjonijiet li jirrevedu l-Annessi 37 u 38 tar-Regolament tal-Kummissjoni (KEE) Nru. 2454/93 jiġu fis-seħħ [4].
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fil-Brussell, fis-27 ta' Novembru 2003.